Bărbatul, de profesie marinar, se afla în noaptea de miercuri spre joi în camera unui hotel din zona Gării de Nord a Capitalei. El era însoţit de o prostituată, pe care o cunoscuse prin intermediul site-ului de socializare Facebook.

Camera fusese închiriată chiar de soţia bărbatului de 47 de ani, care venise în Bucureşti pentru a participa la un simpozion. La un moment dat, în apropierea miezului nopţii, soţia marinarului a venit în cameră pentru a se schimba. În acel moment bărbatul a încercat să fugă într-o altă cameră, sărind de la balconul camerei în care se afla în cel alăturat.

Potrivit sursei citate, el s-a dezechilibrat şi a căzut de la etajul cinci al hotelului.

Oamenii legii continuă cercetările pentru a stabili cu exactitate circumstanţele în care s-a produs incidentul.